ΓΡΑΠΤΗ ΕΡΩΤΗΣΗ E-0998/01

υποβολή: Paulo Casaca (PSE) προς την Επιτροπή

(30 Μαρτίου 2001)

Θέμα: Απαλλαγή 1999 - Γεωργία

Οι διευκρινίσεις της Επιτροπής σχετικά με το σημείο 2.7 του δευτέρου ερωτηματολογίου που αφορά τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για τό οικονομικό έτος 1999 δεν απαντούν στα ερωτήματα που τέθηκαν ως προς διάφορα ζητήματα, μπορεί συνεπώς η Επιτροπή να διευκρινίσει τα ακόλουθα σημεία;

Σχετικά με το σημείο 2.7 δ):

- Μπορεί η Επιτροπή να διευκρινίσει την έννοια της ενίσχυσης στην παραγωγή στο πλαίσιο της απάντησής της σχετικά με το σύστημα ενίσχυσης του ελαιολάδου; Τόσο για την περίπτωση του ελαιολάδου όσο και για την περίπτωση του γάλακτος, η Επιτροπή αναφέρεται σε ανακοινώσεις στις οποίες προέβησαν τα κράτη μέλη κατά το 1999 ή σε παρατυπίες που διαπιστώθηκαν το 1999;

- Ο πίνακας 2 σχετικά με τη διαδικασία εκκαθάρισης των λογαριασμών είναι επίσης δυσνόητος. Μπορεί η Επιτροπή να πραγματοποιήσει τις συγκρίσεις αυτές για τις περιπτώσεις απάτης και τις παρατυπίες, χωρίς τους μηχανισμούς της αγοράς που προορίζονται για τη μείωση του πλεονάσματος της παραγωγής;

- Μπορεί η Επιτροπή να παράσχει συγκριτικά στοιχεία για τους δύο τομείς στο ίδιο χρονικό διάστημα; Μπορεί η Επιτροπή να επιβεβαιώσει ότι στο γαλακτοκομικό τομέα τα κράτη μέλη κοινοποίησαν περιπτώσεις απάτης για το 1998 που αφορούν μόνον 4,2 εκατ. ευρώ; Μπορεί η Επιτροπή να διαβεβαιώσει ότι το 1999 κανένα ποσό δεν αφαιρέθηκε από το γαλακτοκομικό τομέα κατά την εκκαθάριση των λογαριασμών; Μπορεί η Επιτροπή να εξηγήσει πώς μπορεί η οργάνωση των σχεδίων πληρωμής να δικαιολογεί τις διαφορές μεταξύ του τομέα του γάλακτος και του τομέα του ελαιολάδου;

- Λόγω της διαφοράς του μεγέθους μεταξύ των δύο αυτών τομέων, τα αποτελέσματα της Επιτροπής δείχνουν ότι τα κράτη μέλη εντοπίζουν εκατονταπλάσιες περιπτώσεις απάτης στον τομέα του ελαιολάδου από αυτόν του γάλακτος. Κρίνει η Επιτροπή λογικό να θεωρείται ότι οι παραγωγοί ελαιολάδου έχουν εκατονταπλάσιες πιθανότητες να διαπράξουν παρατυπίες απ' ό,τι οι παραγωγοί γάλακτος;

Συμπληρωματική απάντηση του κ. Fischler εξ ονόματος της Επιτροπής

(18 Ιουλίου 2001)

Ως ενίσχυση στην παραγωγή, στον τομέα του ελαιολάδου, νοείται για την Επιτροπή η ενίσχυση που χορηγείται βάσει του άρθρου 5 του κανονισμού αριθ. 136/66/ΕΟΚ του Συμβουλίου, της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1).

Όσον αφορά τον πίνακα 2, σάυτόν εμφαίνονται οι δημοσιονομικές διορθώσεις σχετικά με τις αποφάσεις που έχουν ληφθεί στο πλαίσιο της διαδικασίας εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ). Οι εν λόγω δημοσιονομικές διορθώσεις αφορούν τον τομέα του γάλακτος και των γαλακτοκομικών προϊόντων και αναφέρονται σε ειδικά μέτρα, όπως για το βούτυρο ζαχαροπλαστικής, την καζείνη και τη συμπληρωματική εισφορά (καθεστώς των γαλακτοκομικών ποσοστώσεων).

Εξαιρέσει της διόρθωσης που αφορά την καζείνη (Κάτω Χώρες), όλες οι άλλες διορθώσεις δεν απορρέουν από περιπτώσεις παρατυπιών ή απάτης. Αυτές που αφορούν την συμπληρωματική εισφορά δεν αφορούν ούτε ενίσχυση ούτε δαπάνη, αλλά τα έσοδα (negative expenditure) για το ΕΓΤΠΕ, που πρέπει να εισπράττονται και να πιστώνονται από τα κράτη μέλη μόνο εφόσον έχει σημειωθείπέρβαση της διαθέσιμης εθνικής ποσότητας. Αν ένα κράτος μέλος δεν πιστώσει τα ποσά αυτά στο ΕΓΤΠΕ, όταν περατωθούν όλοι οι έλεγχοι από τις αρχές και την Επιτροπή, προτείνεται διόρθωση που καλύπτει 100 % της συμπληρωματικής εισφοράς, ποσό το οποίο αυξάνεται από τους τόκους για καθυστερημένη πληρωμή.

Για μία ίδια περίοδο, δηλαδή για τα έτη 1998, 1999 και 2000, από τις ανακοινώσεις των κρατών μελών όσον αφορά περιπτώσεις παρατυπιών, που έχουν αποτελέσει αντικείμενο μιας πρώτης διοικητικής ή δικαστικής διαπίστωσης δυνάμει του κανονισμού (ΕΟΚ) αριθ. 595/91 του Συμβουλίου, της 4ης Μαρτίου 1991, περί των ανωμαλιών και της ανάκτησης των αχρεωστήτως καταβληθέντων ποσών στα πλαίσια της χρηματοδότησης της κοινής γεωργικής πολιτικής ως και της οργανώσεως ενός συστήματος πληροφόρησης στον τομέα αυτό και περί κατάργησης του κανονισμού (ΕΟΚ) αριθ. 283/72(2), προκύπτουν:

- όσον αφορά τις ενισχύσεις στην κατανάλωση ελαιόλαδου ποσό συνολικά 136 εκατ., από τα οποία 131 εκατ. για την Ιταλία για περιπτώσεις παρατυπιών που ανακοινώθηκαν το 1998 (πράγμα που αναφέρεται ωστόσο σε παρατυπίες που διαπράχθηκαν μεταξύ του 1990 και του 1996). Αξίζει να σημειωθεί ότι το μέτρο ενίσχυσης στην κατανάλωση ελαιόλαδου έχει εν τω μεταξύ εγκαταλειφθεί, μεταξύ άλλων λόγω τουψηλού κινδύνου απάτης,

- όσον αφορά την ενίσχυση στην παραγωγή ελαιόλαδου ένα ποσό συνολικά 20 εκατ. (από τα οποία 9 εκατ. για το 1999 και 3,7 εκατ. για το 2000),

- στον τομέα του γάλακτος, ένα ποσό συνολικά 32 εκατ. περίπου (30,5 για τα μέτρα στήριξης της αγοράς και 1,3 για την ενίσχυση στην παραγωγή). Αποκλειστικά για το έτος 1999, τα σχετικά ποσά στονπόψη τομέα ανέρχονται σε 8,8 εκατ..

Στην απάντησή της στο σημείο 2.7 (δ) του ερωτηματολογίου Blak η Επιτροπή αναφέρεται αποκλειστικά στην ενίσχυση στην παραγωγή ελαιόλαδου. Όπως προαναφέρθηκε, οι παρατυπίες που έχουν επισημανθεί από τα σχετικά κράτη μέλη αφορούν στην πραγματικότητα τόσο την ενίσχυση στην παραγωγή όσο και την ενίσχυση στην κατανάλωση. Εν τω μεταξύ, τα αριθμητικά στοιχεία σχετικά με τις παρατυπίες που έχουν επισημανθεί, έχουν επαληθευθεί και ενημερωθεί.

Το 1999, η Επιτροπή έλαβε τέσσερις αποφάσεις εκκαθάρισης των λογαριασμών. Οι δημοσιονομικές διορθώσεις που επιβλήθηκαν στα κράτη μέλη ανέρχονταν σε 757.8 εκατ. συνολικά. Ποσό μόλις 7.8 εκατ. αφορούσε το γαλακτοκομικό τομέα.

Ας σημειωθεί ότι σε τελική ανάλυση, όπως προκύπτει από το παράρτημα στην απάντηση που δόθηκε από την Επιτροπή στο σημείο 2.7 (δ) του ερωτηματολογίου Blak για την απαλλαγή του 1999, επεβλήθησαν σημαντικές δημοσιονομικές διορθώσεις σχετικά με τον τομέα του γάλακτος στα κράτη μέλη βάσει των αποφάσεων της Επιτροπής σχετικά με την εκκαθάριση των λογαριασμών κατά το 2000 και 2001.

Όσον αφορά το ερώτημα που θέτουν τα Αξιότιμα Μέλη του Κοινοβουλίου, δηλαδή κατά πόσο η οργάνωση των συστημάτων πληρωμής μπορεί να δικαιολογήσει τιςφιστάμενες διαφορές μεταξύ των τομέων, πρέπει να εξετασθούν οι τύποι τωνπόψη καθεστώτων ενίσχυσης και οι κίνδυνοι που συνεπάγονται.

Στον τομέα του ελαιόλαδου,

- η ενίσχυση στην παραγωγή καταβάλλεται στον παραγωγό βάσει της δηλωθείσας ποσότητας. Υπάρχει μία άμεση σχέση μεταξύ της ποσότητας που δηλώνεται από το ελαιοτριβείο και της χρηματοδοτικής ενίσχυσης που εισπράττεται από τον παραγωγό. Τα μέτρα ελέγχου των ειδικών αρμοδίων οργανισμών στον τομέα του ελαιόλαδου έχουν καταστεί πιο αποτελεσματικά,

- η ενίσχυση στην κατανάλωση καταβαλόταν βάσει κριτηρίων ποιότητας και της ποσότητας που διατίθεται στην αγορά για τον καταναλωτή. Παρόλα αυτά τα μέτρα ελέγχου που έχουν καθιερωθεί, εξακολούθησαν ναφίστανται πολυάριθμες δυνατότητες απάτης, πράγμα που αποτελεί έναν από τους λόγους για τους οποίους εγκαταλείφθηκε το καθεστώς ενίσχυσης.

Στον τομέα του γάλακτος, δενπάρχει ούτε άμεση πληρωμή στον παραγωγό ούτε πληρωμή που να βασίζεται στην ποιότητα ή την ποσότητα του νωπού πλήρους γάλακτος· η ενίσχυση στον παραγωγό καταβάλλεται βάσει των γαλακτοκομικών προϊόντων -καζείνης, σκόνης γάλακτος, βουτύρου- στο στάδιο που έπεται της μεταποίησης: σε μία ενδιάμεση γαλακτοκομική επιχείρηση (και όχι στον κάτοχο της εκμετάλλευσης).

Η Επιτροπή δεν έχει κανένα λόγο να πιστεύει ότι οι παραγωγοί ενός τομέα έχουν μεγαλύτερη τάση να διαπράττουν παρατυπίες απ' ό,τι οι παραγωγοί ενός άλλου τομέα.

(1) ΕΕ B 172 της 30.9.1966.

(2) ΕΕ L 67 της 14.3.1991.